ועדת הפנים ואיכות הסביבה, כנסת 17, פרוטוקול מספר 126, 2007-03-07 09:00

אופיר פינס-פז: אני מתכבד לפתוח את ישיבת ועדת הפנים והגנת הסביבה.

אופיר פינס-פז: על סדר היום דיון מהיר איחוד רשויות מבשרת ציון ירושלים של חבר הכנסת אפי איתם, חבר הכנסת איתם עוד לא הגיע לדיון.

אופיר פינס-פז: אני רוצה למסור הודעה ששר הפנים העביר לי, הבחירות למבשרת תתקיימנה על פי החלטתו, הוא יעקוב אחרי התהליכים שקורים לאחר הבחירות ואם המערכת תתייצב ותשביע את רצונו, זה מה שיקרה, אם המערכת לא תתייצב ולא תשביע את רצונו, הוא יפזר את המועצה ויקים ועדה קרואה.

אופיר פינס-פז: זו הודעתו, ומבחינתי זה מספק.

אריה שמם: שמי אריה שמם, ראש המועצה בפועל, אני מכיר את ההודעה ואני שולח את תודתי מכאן לשר על החלטתו הנכונה, על ניצחון הדמוקרטיה ועל היענותו לקריאת אנשי הציבור ונבחרי הציבור, הן חברי המועצה במבשרת והן חברי כנסת ושרים שנרתמו לסייע לנו, לרבות חברי הוועדה.

אריה שמם: תודה מיוחדת חברת הכנסת נדיה חילו שיושבת כאן, חברת הכנסת היחידה שגם תמכה בנו.

כרמי גילון: אני מצטרף לדבריו של ראש המועצה בפועל, חשוב לציין שהנושא שעלה על הפרק הוא סיפוח מבשרת ציון לירושלים.

אופיר פינס-פז: אני לא זוכר שזה עלה על הפרק.

כרמי גילון: זה בעצם הנושא העיקרי שראוי להתייחס אליו.

אופיר פינס-פז: אין לי עניין להתייחס אליו אם המציע לא פה, מבחינתי הנושא הזה לא לדיון.

אופיר פינס-פז: תודה רבה לכולם הישיבה נעולה.